Socialdemokratisk folketingskandidat fra Hjørringkredsen Martin Mølbak Jensen meddelte torsdag, at han forlader sin post. - Jeg har knoklet hårdt for at skabe et godt afsæt for at blive valgt som partiets kandidat ved kommende valg, og jeg er utrolig glad for den massive opbakning, men tiden har simpelthen ikke rakt til det hele, siger Martin Mølbak Jensen. Selvom han forlader sin post, er han ikke helt færdig med politik. - Jeg er ikke færdig med socialdemokratiet. Jeg vender tilbage til det partipolitiske arbejde. Lysten har jeg bestemt, men det skal hænge sammen med det tidsmæssige aspekt.

Referat:
Folketingskandidat Martin Mølbak Jensen har torsdag meddelt sin socialdemokratiske valgkreds, at han forlader posten som folketingskandidat.